section_heading: Uspjeh na top ljestvicama
paragraph_text: "Rehab" je debitirala na 24. mjestu novozelanske ljestvice RIANZ, a sljedećeg tjedna popela se na 19. mjesto. Tako je postala Rihannin sedmi hit na jednom od prvih 20 mjesta te ljestvice s albuma Good Girl Gone Bad. Kasnije se popela na 12. mjesto i dobila zatnu certifikaciju jer je nakon 20 tjedana prodano preko 7.500 primjeraka. U Australiji, "Rehab" je debitirala na 62. mjestu na ljestvici ARIA Singles Chart i samo zbog prodanih digitalnih primjeraka popela se na 26. mjesto.